Silviņu

Silviu Mendiss Kampuss Žuniors (; dzimis  Sanpaulu), pazīstams kā Silviņu (Sylvinho), ir Brazīlijas futbola treneris un bijušais futbolists. Spēlējis kreisās malas aizsarga pozīcijā. Kopš 2023. gada ir Albānijas futbola izlases galvenais treneris.

 Futbolista karjera 
Spēlētāja karjeru sāka Corinthians. Trīs reizes uzvarējis Sanpaulu štata čempionātā jeb Campeonato Paulista, 1998. gadā kļuva arī par Brazīlijas A sērijas čempionu. 1999. gadā pievienojās Anglijas Premjerlīgas klubam Arsenal. Tajā aizvadīja divas sezonas un 2001. gadā pārgāja uz Spānijas klubu Celta.

2004. gadā parakstīja līgumu ar FC Barcelona. Šī kluba rindās Silviņu trīs reizes uzvarēja La Liga (2005., 2006. un 2009. gadā) un divreiz kļuva par UEFA Čempionu līgas uzvarētāju (2006, 2009). Spēlētāja karjeras pēdējā sezonā pārstāvēja Manchester City.

Uz Brazīlijas izlasi pirmo reizi tika izsaukts 1997. gadā. Viņš tika iekļauts izlases sastāvā 1998. gada CONCACAF Zelta kausā, kur Brazīlija izcīnija 3. vietu, un līdz ar to saņēma bronzas medaļu, lai gan pats laukumā nedevās. Izlasē debitēja  draudzības spēlē pret Velsu. Kopumā izlases rindās aizvadīja sešas spēles. Viņa pēdējā spēle izlases rindās bija  Pasaules kausa kvalifikācijā pret Ekvadoru.

 Trenera karjera 
2011. gadā kļuva par Cruzeiro trenera asistentu. Vēlāk pildīja asistenta pienākumus arī Sport Recife un Náutico klubos. No 2013. gada jūlija līdz 2014. gada decembrim bija Titi asistents Corinthians. Karjeras turpinājumā strādāja par tehnisko treneri Milānas "Internazionale", kad komandas galvenais treneris bija Roberto Mančīni. 2016. gadā atjaunoja sadarbību ar Titi un bija asistents Brazīlijas izlasē.

2019. gada maijā tika apstiprināts par Lionas "Olympique" galveno treneri. Pēc neveiksmīgā sezonas sākumā, kurā komanda ieguva tikai deviņus punktus deviņās spēlēs, jau tā paša gada oktobrī tika atbrīvots no amata. 2021. gada maijā atgriezās Corinthians, kļūstot par komandas galveno treneri. Līgums tika noslēgts līdz 2022. gada beigām. 2022. gada februārī tikai trīs spēles pēc jaunās sezonas sākuma, tika atlaists.

 Albānijas Futbola asociācija apstiprināja Silviņu par Albānijas izlases galveno treneri. Silviņu vadībā Albānija uzvarēja 2024. gada Eiropas čempionāta kvalifikācijas grupā un iekļuva finālturnīrā. 2023. gada decembrī viņam tika piešķirta Albānijas pilsonība.

 Sasniegumi 
Corinthians
 Campeonato Paulista: 1995, 1997, 1999
 Brazīlijas A sērija: 1998
 Brazīlijas kauss: 1995

Arsenal
 FA Community Shield: 1999

Barcelona
 La Liga: 2004—05, 2005—06, 2008—09
 Spānijas Karaļa kauss: 2008—09
 Spānijas Superkauss: 2005, 2006
 UEFA Čempionu līga: 2005—06, 2008—09

Brazīlijas izlase
 CONCACAF Zelta kausa bronza: 1998

 Atsauces 

 Ārējās saites 

Kategorija:1974. gadā dzimušie
Kategorija:Sanpaulu štatā dzimušie
Kategorija:Brazīlijas futbolisti
Kategorija:Brazīlijas izlases futbolisti
Kategorija:Sanpaulu "Corinthians Paulista" spēlētāji
Kategorija:Arsenal FC spēlētāji
Kategorija:Bigo "Celta" spēlētāji
Kategorija:FC Barcelona spēlētāji
Kategorija:Manchester City F.C. spēlētāji
Kategorija:UEFA Čempionu līgas uzvarētāji
Kategorija:Brazīlijas futbola treneri
Kategorija:Albānijas futbola izlases treneri
Kategorija:2024. gada Eiropas čempionāta futbolā treneri